ईरान के नरम राष्ट्रपति हसन रोहानी के पद संभालने के बाद पहली बार दोनों पक्षों की बातचीत हुई. रोहानी ने ईरान और पश्चिमी देशों के बीच परमाणु ऊर्जा पर जारी टकराव को खत्म करने की कसम ली थी. संयुक्त राष्ट्र आम सभा के दौरान हुई बैठकों में ईरान के बदले रुख का संकेत मिलने के बाद तुरंत ही एक दिन की वियेना में बातचीत के लिए समय निकाल लिया गया. वियेना में अंतरराष्ट्रीय परमाणु ऊर्जा एजेंसी का मुख्यालय है. लंबे समय के बाद अमेरिका और ईरान के बीच न्यू यॉर्क में एक उच्चस्तरीय बातचीत में इस मुलाकात की भूमिका बन गई.